**УСТАВ**

**НА НАРОДНО ЧИТАЛИЩЕ ,,Стефан Караджа – 1941год.” с. Зърнево, общ. Тервел,**

**обл. Добрич**

**І. ЦЕЛИ**

Чл.1 Целите на Народно читалище „ Стефан Караджа – 1941год.” с. Зърнево са:

Да създава и разпространява сред жителите на с. Зърнево културни ценности. Да развива творчески способности и да задоволява научно - образователните, духовните, естетическите и нравствено - етичните потребности на население. Да проучва историята на селото и да изгражда истински родлюбци. Да се изявява като информационен посредник между населението от една страна, бизнеса и обществени и неправителствени организации от друга. Да работи сред младежите и подрастващите, като подпомага цялостното им изграждане като хармонично развити личности.

**ІІ. СРЕДСТВА ЗА ПОСТИГАНЕ НА ЦЕЛИТЕ**

Чл.2 За постигане на целите си Народно читалище ,,Стефан Караджа – 1941год.” урежда:

1.обществена библиотека на свободен достъп, в която се събира, съхранява, организира

и предоставя за ползване библиотечен фонд, извършва се библиотечно-информационно

обслужване и достъп до автоматизирани мрежи на различни обществени библиотеки;

2.създаване и поддържане на електронни информационни мрежи и информационен център за

свободен достъп до интернет;

3.самодейни колективи, школи, кръжоци, курсове по изкуствата и за изучаване на чужди

езици, научно- технически знания, битова култура

4.клубове и формации за развитие на младежки и спортни дейности;

5.клубове по интереси за проучвателска и  събирателска дейност в областа на фолклора,

етнографията, краезнанието, екологията, дизайна, и др.

6.ателиета за художествени народни занаяти;

7.концерти, спектакли и изложби;

8.фестивали, празници и ритуали;

9.извършване на компютърни и офис услуги , читалищно кафене, книжарница и други

стопански дейности, които не подменят целта на читалището и не противоречат на законите

на страната.

10.етнографска музейна колекция

11.архивни документална и фотографска колекции.

**ІІІ. УПРАВЛЕНИЕ НА ЧИТАЛИЩЕТО**

Чл. 3. Член на на Народно читалище „Стефан Караджа – 1941год.” с.Зърнево може да

бъде всеки български гражданин без разлика на пол, образование, имотно състояние,

вероизповедание и етническо самосъзнание, който спазва устава на читалището и законите

на страната , участвува активно в читалищния живот и не е поставен под запрещение.

Чл. 4а. Членовете на Народно читалище „Стефан Караджа – 1941год .”са индивидуални,

колективни и почетни.

Чл.5. Индивидуалните членове на читалището са български граждани - действителни,

спомагателни.

Чл. 6. Действителен член на читалището може да бъде всяко лице, навършило 18

години, което спазва устава на читалището, активно участвува в дейността му, плаща

годишен членски внос и имат право да избират и да бъдат избирани.

Чл.7. Спомагателен член на читалището може да бъде всяко непълнолетно лице, което

спазва устава на читалището, няма право да избира и да бъде избиран.Има право на

съвещателен глас.

Чл.8. Действителните и спомагателни членове се приемат по решение на читалищното

настоятелство.

Чл.9. Почетни членове на читалището са граждани с особени заслуги към читалищното

дело в с.Зърнево.Почетните членове на читалището се обявяват от общото събрание на

читалището по предложение на настоятелството.

Чл.10.Колективните членове съдействат за осъществяване целите на читалището, подпомагат

дейностите, поддържането и обогатяването на материалната база и имат право на един глас в

общото събрание. Колективни членове могат да бъдат:

1. професионални организации;

2. стопански организации;

3. търговски дружества;

4. кооперации и сдружения;

5. културно-просветни и любителски клубове и творчески колективи.

**ІV. ПРАВА И ЗАДЪЛЖЕНИЯ НА ЧЛЕНОВЕТЕ**

Чл.11.Действителните членове на Народно читалище „Стефан Караджа – 1941год.” имат

право:

1. да участват в редовните и извънредни общи събрания.

2. да избират и да бъдат избирани в ръководните органи на читалището.

3. да получават информация за дейноста на читалището.

4. да обсъждат всички въпроси свързани с дейноста на читалището.

Чл.12.Спомагателните членове на читалището имат право да участват в общите събрания със

съвещателен глас.

Чл.13. Почетните членове на читалището имат права на действителни, ако отговарят на чл. 6

от устава.

Чл.14. Колективните членове имат правата на действителните съгласно чл.11 от устава и

право на един глас в общото събрание.

Чл.15. Членовете на читалище Народно читалище „Стефан Караджа – 1941год ” са длъжни:

1. да спазват устава на читалището.

2. да участвуват активно в читалищния живот;

3. да участват в общите събрания.

4. да пазят и обогатяват читалищното имущество.

5. да плащат редовно членския си внос.

6.да изпълняват решенията на общото събрание, настоятелството и проверителната

комисия.

**V. УПРАВЛЕНИЕ НА ЧИТАЛИЩЕТО.**

Чл. 16. Органи на Народно читалище „Стефан Караджа – 1941год” с.Зърнево са общото

събрание, настоятелството и проверителната комисия.

Чл. 17. Текущата дейност на читалището се организира от секретар, който се назначава от

председателя по рeшение на настоятелството.

Чл. 18. Върховен ръководен орган на читалището е общото събрание. То се състои от

всички действителни членове на читалището.

Чл.19. (1) Общото събрание:

1.изменя и допълва устава.

2.избира и освобождава членовете на настоятелството, проверителната комисия и

председателя.

3 приема вътрешни актове, регламентиращи дейността на читалището.

4.приема бюджета на читалището.

5.определя основни насоки на дейността на читалището;

6.взема решение за членуване или прекратяване на членството в читалищни сдружения.

7.изключва членовете на читалището.

8.приема годишните отчети до 30 март на следващата година.

9.отменя решения на органите на читалището.

10.взема решения за прекратяване на читалището.

11.отнася до съда незаконосъобразни решения на ръководните органи.

12.провъзгласява почетните членове на читалището.

13.определя размера на годишния членски внос;

14.взема решения за откриване на клонове на читалището след съгласуване с общината

(2)Решенията на общото събрание са задължителни за другите органи на читалището.

Чл.20. (1) Редовно общо събрание се свиква от настоятелството най малко един път в

годината.

(2) Извънредно общо събрание може да бъде свикано по решение на настоятелството, по

искане на проверителната комисия или на една трета от членовете на читалището с право на

глас.

(3)При отказ на настоятелството да свика извънредно общо събрание, до 15 дни от

постъпването на искането проверителната комисия или една трета от членовете на

читалището с право на глас могат да свикат извънредно общо събрание от свое име.

Чл.21. (1) Решенията на общото събрание се взимат с мнозинство от половината от

присъстващите действителни членове.

(2) Решенията за прекратяване на читалището, промяна на устава, отмяна на решения на

ръководните органи, откриване на клонове и изключване на членове се вземат с

квалифицирано мнозинство от 2/3 от гласовете на действителните членове.

(3) Две трети от действителните членовете на Народно читалище „Стефан Караджа –

1941год.” могат да предявят иск пред окръжения съд гр. Добрич за отмяна на решение на

общото събрание, ако то противоречи на закона или устава.

Чл. 22. Общото събрание се свиква с покана, съдържаща дневния ред на събранието, мястото

и началния час за провеждане и кой го свиква. Поканата се дава на действителните членове

срещу подпис,най-малко от 7 дни датата на провеждането.Тя залепва на вратата на

читалището и на общодостъпни места в с.Зърнево.

Чл.23.Общото събрание е редовно ако присъстват повече от половината действителни

членове. При липса на кворум събранието се отлага с един час. Тогава събранието е законно,

ако на него присъстват не по-малко от една трета от членовете при редовно общо събрание и

не по-малко от половината плюс един от членовете при извънредно общо събрание.

Чл. 24. Изпълнителен орган на читалището е настоятелството, което се състои най малко от

трима членове и се избира от общото събрание за срок от три години. Членовете на

настоятелството да нямат родствени връзки по права или съребрена линия до четвърта

степен включително.

Чл.25. (1)Настоятелството:

1.свиква общото събрание;

2.осигурява изпълнението на решенията на общото събрание;

3.подготвя проект за бюджета на читалището, утвърждава щата му и го внася в общото

събрание;

4.назначава секретаря на читалището и утвърждава длъжностната му характеристика;

5.подготвя годишен отчет за дейността и годишен финансов отчет и го внася в общото

събрание;

6.приема решения за разпореждане със собствено или предоставено за ползване имущество

на читалището, както и за бракуване и замяна на движими вещи на читалището.

(2) Настоятелството приема решения в заседание с повече от половината от гласовете на членовете.

(3) При липса на кворум и при необходимост от неотложни действия, решения се вземат

извън заседание с подписите „за” и „против” на членовете на Настоятелството в протокола.

след изписаните решения, Решенията са законни ако са на лице всички подписи на членовете

„за” решенията без забележки.

Чл.26.(1) Председателят на читалището е член на настоятелството и се избира от общото събрание за срок от три години.

(2)Председателят на читалището:

1.организира дейността на читалището съобразно закона, устава на читалището и решенията на общото събрание;

2.представлява читалището заедно и поотделно със секретаря;

3.свиква и ръководи заседанията на настоятелството и председателства общото събрание;

4.отчита дейността си пред настоятелството;

5.сключва и прекратява трудови договори със служителите на читалището съобразно бюджета и щата по решение на настоятелството

6.ежегодно до 10 ноември прави предложение до кмета на общината за дейността на читалището за следващата година;

Чл. 27. (1) Секретарят на читалището е щатният организатор на дейността му. Същият

работи по длъжностна характеристика утвърдена от настоятелството. Секретарят се

назначава на безсрочен трудов договор съгласно КТ и решение на настоятелството и може да се уволнява само при спазване на изискванията на КТ, след мотивирано решение на настоятелството. С изтичане на мандата на едно настоятелство договорът със секретаря не се прекратява.

(2) Секретарят не може да е в роднински връзки с членовете на настоятелството и на

проверителната комисия по права и по съребрена линия до четвърта степен, както и да бъде

съпруг/съпруга на председателя на читалището.

Чл. 29. (1) Секретарят на читалището:

1.организира изпълнението на решенията на настоятелството, включително

решенията за изпълнението на бюджета;

2.организира текущата основна и допълнителна дейност;

3.отговаря за работата на щатния и хонорувания персонал;

4.представлява читалището заедно и поотделно с председателя.

(2) Секретарят на читалището участвува в заседанията на настоятелството с права на съвещателен глас.

Чл. 30. Проверителната комисия се избира от общото събрание в състав от трима членове за

срок от три години.

Чл. 31. Членовете на проверителната комисия не могат да бъдат лица които са в трудово-

правни отношения с читалището или са роднини на членове на настоятелството, на

председателя или секретаря по права линия, съпрузи, братя, сестри и роднини по сватовство

от първа степен.

Чл.32. Проверителната комисия:

1.осъществява контрол върху дейността на настоятелството, председателя и секретаря по

спазване на устава, закона и решенията на общото събрание;

2.уведомява общото събрание за констатирани нарушения, а при данни за престъпление и

органите на прокуратурата;

3.свиква общото събрание при отказ от настоятелството;

4.предлага освобождаване от отговорност членовете на настоятелството на базата на

финансова ревизия.

Чл.32а (1) Не могат да бъдат избирани за членове на настоятелството, на проверителната

комисия, председател, както и да бъдат назначавани за секретари лица, които са осъждани на

лишаване от свобода за умишлени престъпления от общ характер.

(2)Членовете на настоятелството, включително председателят и секретарят, подават декларации за конфликт на интереси при условията и по реда на Закона за предотвратяване и разкриване на конфликт на интереси. Декларациите се обявяват на интернет страницата на читалището.

**VІ. КАЦЕЛАРИЯ НА ЧИТАЛИЩЕТО**

Чл.33. Канцеларията на читалището се управлява от секретаря.

Чл.34. Вчиталището се водят следните книги:

1.Протоколна книга от общите събрания.

2.Протоколна книга от заседанията на настоятелството.

3.Регистър за входящата и изходящата кореспонденция.

4.Заповедна книга.

5.Инвентарни описи на книгите в библиотеката.

6.Дневник за библиотеката и регистър на читателите.

7.Книга за членовете на читалището.

8.Инвентарна книга за имуществото.

9.Касова книга с финансови документи.

10.Летописна книга.

11.Други книги и документи касаещи дейноста на читалището.

**VІІ. ИМУЩЕСТВО И ФИНАНСИРАНЕ**

Чл.35. Имуществото на читалището се състои от право на собственост и от други вещни

права, вземания, ценни книжа, други права и задължения.

Чл. 36 Народно читалище „ Стефан Караджа – 1941год.” С. Зърнево набира средства от:

1.членски внос;

2.субсидия от държавния общинския бюджет;

3.средства по спечелени проекти по програми на Европейския съюз и проекти на

министерства, ведомства, фондации и други неправителствени организации;

4.лихви по капитала;

5.завещания и дарения;

6.чистия приход от мероприятия организирани от читалището.

7.средства от информационно обслужване и допълнителна стопанска дейност, която не

нарушава устава на читалището и законите на страната.

8.дарения и завещания;( завещания, дарения, финансови средства от юридически лица с нестопанска цел и религиозни организации, които обвързват читалището с противни на целите  и интересите му и законите на страната задължения не се приемат.

Чл. 37.(1) Читалищните средства се съхраняват в банка по сметка на името на читалището.

(2) Банковите документи за разпореждане с финансовите средства на читалището се подписват от председателят и секретарят заедно.

Чл. 38. (1) Под никакъв предлог не може да се ипотекира движимо и недвижимо имущество на читалището.

(2) Настоятелството няма право да предоставя собствено или ползвано от читалището имущество възмездно или безвъзмездно: за хазартни игри и нощни заведения; за дейност на нерегистрирани по Закона за вероизповеданията религиозни общности и юридически лица с нестопанска цел на такива общности; за постоянно ползване от политически партии и организации; на председателя, секретаря, членовете на настоятелството и проверителната комисия и на членовете на техните семейства.

(3) Движими вещи могат да бъдат бракувани или заменени с по-доброкачествени само по решение на настоятелството.

Чл.38а При извършване на процедура по ликвидация ликвидаторът на читалището се определя от Добричкия окръжен съд. Имуществото на читалището останало, след удовлетворяване на кредиторите се предоставя от ликвидатора на Община Тервел, като същото бъде предоставено първо на училището в с.Зърнево или на друга близка по цели и дейност организация в с. Зърнево. Ако такова не съществува на някое от читалищата в селата от общината по решение на Общинския съвет. Събраните веществени етнографски сбирки, документални и фото архиви да се предадат на Историческия музей гр.Тервел.

Чл.39.Приемането, влагането и разходването на читалищните средства става само срещу издадени документи, за редовността на които отговарят председателят и секретарят.

Чл. 40.(1) Месечните отчети за разходите се одобряват с решение на настоятелството.

(2)Председателя на читалището изготвя годишния отчет за приходите и разходите, който се приема от общото събрание.Отчетът за изразходваните от бюджета средства се представя в общината до 31 март на следващата година пред кмета на общината и общинския съвет.

**VІІІ. ОСНОВНИ ПОЛОЖЕНИЯ**

Чл. 41. Народно читалище „ Стефан Караджа – 1941год.” с.Зърнево е основано през 1941г. и има седалището в с.Зърнево с адрес на управление с.Зърнево.

Чл. 42. Читалището има кръгъл печат с разтворена книга в центъра и надпис наоколо Народно читалище „ Стефан Караджа – 1941год.” с. Зърнево.

Чл.43. Целта и името на Читалището са неизменяеми, изключени случаи предвидени в закона

Чл. 42. Читалищните празници са:

1.24, май- ден на славянската писменост и българската култура.

2.1 ноември-Ден на народните будители.

Чл. 43. Целта и името на Читалището са неизменяеми, изключая случаи предвидени в закона.

Чл. 44а Народно читалище „ Стефан Караджа – 1941год.” С.Зърнево може да членува по решение на настоятелството в читалищни сдружения и Съюза на народните читалища.

Чл. 45. Читалището се регистрира в Добричкия окръжен съд като юридическо лице с нестопанска цел в обществена полза съгласно Закона за народните читалища.

ІХ. ЗАКЛЮЧИТЕЛНИ РАЗПОРЕДБИ.

1.Настоящият устав е приет на общо събрание на читалище  „Стефан Караджа – 1941год.”  30.03.2010г., съгласно ЗНЧ от 05юни 2009год.

2.Устава влиза в сила от датата на регистрацията му в Добричкия окръжен съд.

3.Устава е подписан от присъствуващите действителни членове на събранието за окончателното му приемане.

**Отчет за дейността**

**на Народно читалище „ Стефан Караджа – 1941год.” с.Зърнево**

- ,,Орел и охлюв” - драматизация на басни - обзор на творчеството на поета – сатирик Стоян Михайловски по случай 165 години от рождението му.

- ,,Бабин ден” – пресъздаване на обичая ,,Къпане на бабата”- традиционен празник

- ,,Апостолът в премеждие” – 148 години от обесването на Васил Левски(1837 -1873) – литературен час по родолюбие с началния курс.

- Посрещане на Баба Марта. Закичване с мартеници на децата от ДГ „Детски рай”

- Ден на самодееца – увеселителна програма със самодейците

- 3 март- витрина по случай националния празник на България и рецитал съвместно с ученици от ОУ,,Христо Ботев”

- Международен ден на жената – увеселителна вечер

- Седмица на детската книга – „Сладкодумни страници” час на приказката с ученици начален курс и деца от ДГ ,,Детски рай“

- Международен ден на здравето. Беседа с ученици от ОУ,,Христо Ботев” на тема „Превенция на остри и вирусни инфекции”

- 17-21 май Национална библиотечна седмица - включване на библиотеката с различни инициативи:

- 135г. – от рождението на Ран Босилек – четене на откъс от „Патиланци“, „Родна стряха“ с ученици от ОУ,,Христо Ботев“

- 135г.от рождението на Дора Габе - четене на стихотворения и разкази

- „Вече сме читатели” – запознаване на първокласниците с библиотеката

- Ден на българската просвета и култура– литературна програма съвместна инициатива с ОУ,,Христо Ботев”

- Международен ден на детето – състезателни игри с деца от ДГ,,Детски рай“

- Ден на Ботев и на падналите за свободата на България – тематичен кът в библиотеката и рецитал съвместно с ученици от ОУ,,Христо Ботев”

- Откриване на учебната 2020/2021г. – музикална програма с деца от детска певческа група

- 1-ноември Ден на народните будители – тематичен кът в библиотеката. Рецитал съвместно с ученици от ОУ,,Христо Ботев“

- Коледни и новогодишни тържества

**С п и с ъ к**

**на**

**членове на настоятелството** и **проверителната комисия**

**Членове на настоятелството**

Пенка Георгиева Райчева - Председател

Бахар Емин Мехмед - член

Найме Сали Ферад - член

Разие Халид Хюсеин - член

Назан Назим Бектеш - член

**Членове на проверителната комисия**

Севим Ахмед Мехмед - Председател

Юркия Мехмед Осман - член

Фатме Вели Ахмед - член

Инджихан Сали Караали - Секретар

**Народно читалище,,Стефан Караджа-1941год.”**

**с.Зърнево, общ.Тервел, обл.Добрич**

**ДО**

**КМЕТА НА ОБЩИНА**

**ГР.ТЕРВЕЛ**

**С П Р А В К А**

**ОТНОСНО:** **ПРЕДЛОЖЕНИЯ ЗА ВКЛЮЧВАНЕ НА ИНФОРМАЦИЯ В ПРОГРАМАТА ЗА РАЗВИТИЕ НА ЧИТАЛИЩАТА В ОБЩИНА ТЕРВЕЛ ПРЕЗ 2022 ГОДИНА**

**К У Л Т У Р Е Н К А Л Е Н Д А Р**

**за 2022г.**

**при НЧ,,Стефан Караджа -1941год.”**

**Януари**

|  |  |  |
| --- | --- | --- |
| № по ред | дата | Наименование на събитието |
| 1. | **21.01.2022г.** | Традиционно честване на Бабинден |
| 2. | **27. 01. 2022г.** | 190г. От рождението на Луис Карол – четене на откъси от - ,,Алиса в страната на чудесата” |
| **Февруари** | | |
| 3. | **19. 02. 2022г.** | 149 години от обесването на Васил Левски(1837 -1873) – витрина и беседа с ученици начален курс при ОУ,,Христо Ботев” |
| 4. | **28.02.2022г.** | 115г.от рождението на Емилиян Станев – български писател /1907–1979/. Изнесен урок за живота и творчеството на писателя – начален курс.  Кът с избрани произведения. |
|  | | **Март** |
| 5. | **01. 03. 2022г**. | Посрещане на Баба Марта. Закичване с мартеници на децата от ДГ „Детски рай”  Ден на самодееца – увеселителна програма със самодейците. |
| 6. | **03. 03. 2022г**. | 3 март- витрина по случай националния празник на България и рецитал съвместно с ученици от ОУ,,Христо Ботев” |
| 7. | **08. 03. 2022г**. | Международен ден на жената – увеселителна вечер |
| 8. | **22. 03. 2022г**. | Традиционен пролетен карнавал съвместно с ОУ,,Христо Ботев”. Участниците маскирани и облечени в различни костюми пеят, танцуват и дефилират.  Конкурс за най- оригинална маска и костюм. |
| 9. | **28.03.02022г.** | 135г. От рождението на Димчо Дебелянов /1887-1916/ - автор на лирични и сатирични стихотворения.Кът с наличните издания. |
| **Април** | | |
| 10. | **02. 04. 2022г.** | Международен ден на детската книга – щафетно четене на приказки с малките читатели, рисуване на любими герои, гатанки, игрословици и провеждане на викторина „Познай приказката” |
| 11. | **07. 04. 2022г**. | Международен ден на здравето. Беседа с ученици от ОУ,,Христо Ботев” на тема  **„Как да се предпазим от вируси”** |
| 12. | **16. 04. 2022г**. | Лазаров ден – участие на детска лазарска група в общински преглед на лазарските групи |
| 13. | **22. 04. 2021г**. | Отбелязване Деня на Земята с почистване и облагородяване на градинката около читалището с ученици от самодейните групи. |
| **Май** | | |
| 14. | **02.05.2022г.** | Честване на Рамазан байрям |
| 15. | **06. 05. 2022г**. | Участие на детска певческа група в общински празник на фолклора. |
| 16. | **11. 05. 2022г.** | „Вече сме читатели” – запознаване на първокласниците с библиотеката |
| 17. | **11.05.2022г.** | 125г.от смърта на Алеко Контстантинов – витрина с избрани произведения |
| 18. | **18.05.2022г.** | Международен ден на музеите – посещение на историческия музей в гр.Тервел с ученици от ОУ,,Христо Ботев” |
| 19. | **24. 05. 2022г.** | Ден на българската просвета и култура– литературна програма съвместна инициатива с ОУ,,Христо Ботев” |
| **Юни** | | |
| 20. | **01. 06. 2022г.** | Международен ден на детето –състезателни игрина открито. |
| 21. | **02.06. 2022г.** | Ден на Ботев и на падналите за свободата на България – патронен празник на ОУ,,Христо Ботев” – рецитал тематична презентация съвместно с училището |
| 22. | **юни – септември 2022г.** | Участие на детска певческа група в национални фолклорни фестивали и събори |
| **Юли** | | |
| 23. | **18.07.2022г.** | 145г.от рождението на Елин Пелин – четене на любими приказки на деца от ДГ,,Детски рай” |
| **Септември** | | |
| 24. | **15. 09. 2022г.** | Откриване на новата учебна година. |
| Октомври | | |
| 25. |  | Есенна работилница – аранжиране на есенни украси |
| 26. |  | Национална седмица на четенето - Прочети Ми, приказка ! |
| Ноември | | |
| 27. | **01. 11. 2022г.** | Ден на народните будители – тематична витрина в библиотеката на читалището.Тематична мултимедийна прожекция в ОУ,,Христо Ботев” |
| **Декември** | | |
| 28. | **22-23. 12. 2022г.** | Участие на детска коледарска група в общински преглед на коледарските групи |
| 29. | **24. 12. 2022г.** | Коледни и новогодишни тържества |

Изготвил:…………………………

/И.Караали/